Document ID: 31993R2611

ΚΑΝΟΝΙΣΜΟΣ (ΕΟΚ) αριθ. 2611/93 ΤΗΣ ΕΠΙΤΡΟΠΗΣ της 23ης Σεπτεμβρίου 1993 για τροποποίηση του κανονισμού (ΕΟΚ) αριθ. 920/89 για τον καθορισμό των κανόνων ποιότητας για τα καρότα, τα εσπεριδοειδή και τα επιτραπέζια μήλα και αχλάδια όσον αφορά τον κατάλογο των "μεγαλόκαρπων" ποικιλιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 638/93 (2), και ιδίως το άρθρο 2 παράγραφος 2,
Εκτιμώντας:
ότι το παράρτημα ΙΙΙ του κανονισμού (ΕΟΚ) αριθ. 920/89 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3185/92 (4), καθορίζει τις ποιοτικές προδιαγραφές για τα επιτραπέζια μήλα και αχλάδια-
ότι οι πληροφορίες που συγκεντρώθηκαν για τα γεωπονικά χαρακτηριστικά των διαφόρων μεταλλαγών της ποικιλίας "Jonagold" δείχνουν ότι οι μεταλλαγές αυτές, μεταξύ των οποίων η "Jonagored", είναι όλες "μεγαλόκαρπες"- ότι ο όρος "Jonagold" στον κατάλογο των μεγαλόκαρπων ποικιλιών μήλων του πίνακα 3 στο παράρτημα ΙΙΙ του κανονισμού (ΕΟΚ) αριθ. 920/89, ο όρος "Jonagold" πρέπει να αντικατασταθεί από τον όρο "Jonagold, Jonagored και άλλες μεταλλαγές"-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα ΙΙΙ του κανονισμού (ΕΟΚ) αριθ. 920/89, στο σημείο 1 "Μήλα" του πίνακα 3 "Κατάλογος μεγαλόκαρπων ποικιλιών μήλων και αχλαδιών", γίνονται οι ακόλουθες τροποποιήσεις:
- ο όρος "Jonagold" αντικαθίσταται από τον όρο "Jonagold, Jonagored και άλλες μεταλλαγές",
- διαγράφεται ο όρος "Jonagored".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Σεπτεμβρίου 1993.

Labels: 7
3
17
6